OpenLLM-France/wikimedia huggingface dataset:
# Josef Wentzeslao I.a Liechtensteingoa

Josef Wentzeslao I.a (Josef Wenzel Lorenz; Praga, 1696ko abuztuaren 9a - Viena, 1772ko otsailaren 10a) Liechtensteingo printzea izan zen 1712tik 1718ra eta 1748tik hil zen arte.
Joan Adam I.a printzearen lehengusu urruna zen, eta hark aukeratu zuen oinordeko, Anton Florian ezatseginaren ordez. Josef Wentzeslao Liechtensteingo printze bihurtu zen 1712an, Joan Adam hil zenean, baina 1718an akordio batera iritsi zen Anton Florianekin, Vaduzeko konderria eta Schellembergeko jaurerria Rumburkeko domeinua aldatzeko. Gainera, Anton Florianen alaba ezkondu zen.
Karrera militarrean aritu zen eta jeneral arrakastatsua izan zen turkiarren aurka eta Italian lortutako garaipenekin. Germaniako Erromatar Inperio Santuaren enbaxadore ere izan zen Parisen.
1732tik 1745era Joan Nepomukekoa Karlos printzearen erregeordea izan zen haren adin txikitasunaren garaian. 1748an bigarren aldiz Liechtensteingo printze bihurtu zen. Ana Maria Antonia Liechtensteingoarekin ezkondu zen eta haurtzaroan hil ziren bost seme-alaba izan zituzten. Frantzisko Josef I.a izan zen haren oinordekoa tronuan.
* Datuak: Q506600
* Multimedia: Josef Wenzel, Prince of Liechtenstein / Q506600
# Josef von Sternberg

Josef von Sternberg (Viena, 1894ko maiatzaren 29 – Los Angeles, 1969ko abenduaren 22) Ameriketako Estatu Batuetako eta Austriako zinema zuzendaria izan zen.
Familia judu pobre (von Hollywoodeko ekoizle batek gaineratu zion abizenari) batean Vienan jaio bazen ere, haurtzaroa New Yorken eman zuen, zeren aita, Austria-Hungariako soldadu ohia, horra joan zen bizitza berri baten bila. Gaztetan, zinemako makinak garbitzeko lana eskuratu zuen, eta berehala zinemagintzan murgildu zen. Zuzendutako lehen filma 1925ekoa da, The Salvation Hunters (batzuen ustez lehen amerikar film independientea). Ikusleen artean arrakasta lortu zuen gangster filmei esker, hala nola Underworld eta Thunderbolt
1930ean, Sternberg Alemaniara joan zen eta Der blaue Engel zuzendu zuen ingelesez eta alemanez. Marlene Dietrich izan zuen zuzendariak film horretan. Aktorea bat-batean nazioarteko izarra bihurtu zen film honi esker. Biek elkarrekin lan egin zuten film gehiagotan (Morocco, Dishonored, Shanghai Express, Blonde Venus, The Scarlet Empress, eta The Devil is a Woman

## Filmografia hautatua

* A Woman of the Sea (1926)
* Underworld (1927)
* The Last Command (1928)
* The Docks of New York (1928)
* The Case of Lena Smith (1929)
* Thunderbolt (1929)
* Der blaue Engel (1930)
* Morocco (1930)
* Dishonored (1931)
* An American Tragedy (film) (1931)
* Shanghai Express (1932)
* Blonde Venus (1932)
* The Scarlet Empress (1932)
* The Devil is a Woman (1935)
* Crime and Punishment (1935)
* Sergeant Madden (1939)
* The Shanghai Gesture (1941)
* Macao (1952)
* Jet Pilot (1957)
* Datuak: Q78719
* Multimedia: Josef von Sternberg / Q78719
# Kin-dza-dza!

Kin-dza-dza! (errusieraz: Кин-Дза-Дза!) 1986ko Georgi Danelija errusiar zinema zuzendariaren zientzia-fikziozko film komikoa da. Errusiar askorentzat kultuzko filma da eta bere elkarrizketak maiz errepikatzen dituzte.

## Argumentua

Oharra: Atal honek istorio osoa edo amaiera argitzen du.
Istorioa «Kin-Dza-Dza» galaxiako «Plyuk» planeta desertuan gertatzen da, non elkar ezagutzen ez zuten bi gizaki, «Osaba Vova» eta «biolin-jotzailea», bata besteari esaten dioten bezala, teleportatzaile estralurtar batekin ustekabean topo egin ondoren geldituko diren. Etxera itzultzeko bilaketan izandako gorabeherak deskribatzen ditu filmak. Planetako biztanleek gizakiak dirudite, itxura primitiboko teknologiarekin eta kultura barbaroarekin, gizakiaren antzekotasun satirikoekin.

## Aktoreak

* Stanislav Ljubxin: Osaba Vova
* Levan Gabriadze: Gedevan, "biolin-jotzailea"
* Jevgeni Leonov: Uef
* Juri Jakovlev: Bi

## Erreferentziak

* ↑ (Ingelesez) Ustian, Gennady. (2016-8-24). «'Kin-dza-dza!': The Soviet sci-fi satire that has stood the test of time» Russia Beyond.

## Kanpo estekak

* Datuak: Q1415194
# Kinabalu mendia

Kinabalu mendia (Gunung Kinabalu malaysieraz) Asiako hego-ekialdeko Borneo uharteko mendi bat da. Malaysiako Sabah estatuan dago, eta Kinabalu Parke Nazionalak babesten du, 2000. urtetik Gizateriaren Ondare dena. 4.095 metroko altuera du, eta Malaysiako eta Borneoko punturik altuena da. Gainera, munduan gailur gehien dituen hogeigarren mendia da.
Mendiko gailur nagusia osasun normaleko pertsona batek lor dezake, alpinismoko ekipazio berezirik gabe. Mendiguneko beste tontor batzuek, baina, arrokak eskalatzeko abilezia eskatzen dute.
Parke nazional baten barruan dago mendia, eta flora-barietate handia du, besteak beste, landare intsektujaleak eta orkidea basatiak. Parkeak 5.000-6.000 landare-espezie, 326 hegazti-espezie eta 100 ugaztun-espezie baino gehiago hartzen ditu. Landareen artean, Rafflesiako lore erraldoi ospetsuak badira, eta animalia espezie enblematikoenen artean, orangutana.

## Erreferentziak

* ↑ Kinabalu Park - UNESCO World Heritage Centre. .
* ↑ PEAKLIST.ORG - World Top 50 Prominence. .
* ↑ (Ingelesez) Mount Kinabalu. 2024-08-21 (Noiz kontsultatua: 2024-08-29).

## Kanpo estekak

* Kinabalu Mendiaren webgune ofiziala.
* Datuak: Q60967
* Multimedia: Mount Kinabalu / Q60967
# Kinallen

Kinallen (irlanderaz: Cionn Álainn) Ipar Irlandako udalerri bat da, Down konderrian dagoena. Dromore udalerritik lau miliatara eta Dromara udalerritik bi miliatara dago.
2001eko erroldaren arabera 557 biztanle zituen.

## Kanpo estekak

* Datuak: Q75129
* Multimedia: Kinallen / Q75129
# Kin (filma)

Kin 2018ko Jonathan eta Josh Baker zinema zuzendarien zientzia fikziozko filma da, 2014ko Bag Man film laburrean oinarrituta.

## Sinopsia

Oharra: Atal honek istorio osoa edo amaiera argitzen du.
Arma ahaltsu bat lagun dutela, preso ohi batek eta haren anaia nerabeak hiltzaile talde batengandik ihes egin beharko dute.

## Aktoreak

* Myles Truitt: Elijah Solinski
* Jack Reynor: Jimmy Solinski
* Zoë Kravitz: Milly
* Carrie Coon: Morgan Hunter
* Dennis Quaid: Hal Solinski
* James Franco: Taylor Balik
* Michael B. Jordan: Cleaner.

## Erreferentziak

* ↑ «Kin» Berria 2018-11-17 CC BY-SA 4.0 lizentziapean.
* 1 2 3 4 5 McNary, Dave. (2016-8-30). «James Franco, Zoe Kravitz, Jack Reynor to Star in Sci-Fi Film ‘Kin’» Variety Magazine.

## Kanpo estekak

* Datuak: Q54366261
# Kinabalujapyx

Kinabalujapyx Dipluraren barruko Japygidae familiako genero bat da. Hexapoda taldeko artropodoak dira.

## Ikus, gainera

* Diplura
* Datuak: Q6410336
# Kimuraita-(Y)

Kimuraita-(Y) karbonato motako minerala da eta tengerita taldearen kidea da.

## Ezaugarriak

Kimuraita-(Y) karbonato mineralaren formula kimikoa hau da: ${\ce {Ca(Y,Nd)2(CO3)4 * 6H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Kimuraita-(Y): Mineral information, data and localities.» www.mindat.org (Noiz kontsultatua: 12-05-2019).
# Kimzeyita

Kimzeyita silikato motako minerala da eta schorlomita taldearen kidea da.

## Ezaugarriak

Kimzeyita silikato mineralaren formula kimikoa hau da: ${\ce {Ca3(Zr,Ti)2((Si,Al,Fe^{3+})O4)3}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 7 da.

## Erreferentziak

* 1 2 (Ingelesez) «Kimzeyite: Mineral information, data and localities.» www.mindat.org (Noiz kontsultatua: 12-05-2019).
# Kinasa

Kinasa, biokimikan, entzima mota bat da, nukleosido trifosfato batetik fosfato-taldeak beste molekula batera transferitzeko erreakzioak katalizatzen dituena:
$X+ATP{\xrightarrow[{kinasa}]}X(Pi)+ADP$

## Erreferentziak

* ↑ Kinasa. ZTH zientzia eta teknologiaren hiztegi entziklopedikoa, CC BY-SA 4.0, zthiztegia.elhuyar.eus (Noiz kontsultatua: 2020ko ekainak 13).

## Kanpo estekak

* Datuak: Q421851
* Multimedia: Kinases / Q421851
# João Lisboa

João Lisboa Brasilgo udalerri bat da, Maranhão estatuan kokatua. 24.709 biztanle ditu 1.135,211 km²ko eremuan.

## Ikus, gainera

* Maranhão

## Kanpo estekak

* Datuak: Q1875142
* Multimedia: João Lisboa / Q1875142
# João Félix

João Félix Sequeira (Viseu, Portugal, 1999ko azaroaren 10a), futbolaren munduan João Félix bezala ezagunagoa, Atletico Madril Espainiako taldean eta Portugalgo Selekzio nazionalean jokatzen duen futbol jokalaria da, aurrelari postuan jokatzen duena.
Futboleko merkatuaren analisian espezializatutako Transfermarkt orrialdearen arabera, 80 milioi euroko balioa du.

## Ibilbidea
### Hasiera

9 urte zituenetik, Porto, Padroense eta azkenik 2015etik Benficaren harrobietan ibili zen, eta 2016ean Benficaren bigarren taldera jauzi egin zuen. Talde honen lehen harrobiarekin 30 partidu jokatu zituen, eta 7 gol sartu.

### SL Benfica

2018ko udan jokalariak lehen taldera jauzi egiteko zortea eduki zuen, eta lehen denboraldia, 2018-2019, bikaina izan zen, 26 partidutan 15 gol sartu baitzituen bigarren aurrelari gisa. Honek Europako hainbat talde handiren interesa piztu zuen.

### Atletico Madril

2019ko udan, Atletico Madrilek 126 milioi euro ordaindu zizkion Benficari bera fitxatzeko, taldearen historiako fitxaketa garestiena bihurtu zelarik.

#### 2019-2020
## Estadistikak

| Kluba | Herrialdea | Urtea | Partida(k) | Gola(k) | Asistentzia(k) |
| Benfica B | Portugal | 2016 – 2018 | 29 | 7 | 5 |
| Benfica | Portugal | 2018-2019 | 43 | 20 | 11 |
| Atletico Madril | Espainia | 2019 - | 76 | 19 | 9 |

## Selekzio nazionala

Portugalgo 18, 19 eta 20 urtez azpiko selekzioekin jokatu ondoren, azkenik, selekzio absolutuarekin debuta egin zuen 2019ko ekainaren 5ean, UEFAko Nazioen Ligako finalerdietako partida batean, Suitzaren aurka. Partida hori 3-1eko emaitzarekin amaitu zen, Portugalen alde.
2020ko irailaren 5ean, bere lehen gola sartu zuen, UEFA 2020-21eko Nazioen Ligako Kroaziaren aurkako partidan.
Denera 16 partidu jokatu ditu, eta 3 gol sartu ditu.
2020ko Eurokoparako deialdian dago, 2021era atzeratu zutena COVID-19 pandemiarengatik.

## Kanpo estekak

* Datuak: Q27049064
* Multimedia: João Félix / Q27049064
# João Gabriel

João Gabriel Ramos de Souza (1996ko otsailaren 12a - ) Brasilgo futbolaria da.
Hainbat futbol taldetan jokatu du, esaterako SC Sagamihara.

## Kanpo estekak

* (Japonieraz) J.League Data Site
* Datuak: Q29840924
# João Garcia

João José Silva Abranches Garcia, (Lisboa, 1967ko ekainaren 11) Portugalgo mendizalea da. Bere jarduera profesional nagusia mendi espedizioetako antolatzaile eta gidari bezala aritzea da. 1999ko maiatzaren 18an Everest mendiaren gailurrera iritsi zen lehen portugaldarra izan zen, oxigeno osagarririk gabe. Hiru urte geroago, 2002an, liburu bat argitaratu zuen, "A mais alta solidão" (Bakardaderik handiena), non alpinismoan izandako esperientziak deskribatzen dituen, betez ere, Everestera 1999an egindako espedizioa, non ezbehar handiei aurre egin zien. Hala ere, João Garcíak eskalatzen jarraitu zuen eta 2010eko apirilaren 17an Annapurnara oxigeno osagarririk gabe igo zen, 14 zortzimilakoak botilako oxigenorik eta xerparik gabe eskalatzen hamargarren gizona bihurtuz.
# João Justino Amaral dos Santos

João Justino Amaral dos Santos, Amaral eta Amaral II.a bezala ezaguna (Campinas, 1954ko abenduaren 25a – Sao Paulo, 2024ko maiatzaren 31) brasildar futbolaria izan zen, atzelari postuan jokatu zuena.
Brasilgo Guarani FC, Corinthians, Santos eta Blumentau taldeetan eta Mexikoko Club América eta Leones Negros de la Universidad de Guadalajan jokatu zuen. Sao Pauloko txapelketa bat eta Mexikoko futbol liga bat irabazi zituen
Nazioartean 41 partida jokatu zituen Brasilgo futbol selekzio nazionalarekin 1975 eta 1980 artean. 1978ko Munduko Futbol Txapelketan zortzi partida jokatu zituen eta brontzezko domina lortu zuen.

## Palmaresa

Corinthans
* Campeonato Paulista: 1979
América
* Mexikoko futbol liga: 1983–84
Brazil
* 1976 U.S.A. Bicentennial Cup Tournament: 1976
* Taça do Atlântico: 1976
* Copa Rio Branco: 1976
* Copa Roca: 1976
* 1978ko Munduko Futbol Txapelketa: brontzezko domina

## Kanpo estekak

* Datuak: Q2563823
# João Monlevade

João Monlevade Brasilgo udalerri bat da, Minas Gerais estatuan kokatua. 80.187 biztanle ditu 99,158 km²ko eremuan.

## Ikus, gainera

* Minas Gerais

## Kanpo estekak

* Datuak: Q985508
* Multimedia: João Monlevade / Q985508
# Kerlingarfjöll

Kerlingarfjöll Islandia erdialdean dagoen sumendia da.
1.488 metroko garaiera du eta sumendiaren azken erupzioa duela milaka urte izan zen.

## Ikus, gainera

* Islandiako sumendien zerrenda

## Kanpo estekak

* Sumendiaren argazkiak.
* Datuak: Q1739281
* Multimedia: Kerlingarfjöll / Q1739281
# Kermadec-Tonga subdukzio eremua

Kermadec-Tonga subdukzio eremua plaka tektonikoen arteko muga konbergente bat da, Zeelanda Berriko Ipar Uhartetik iparralderantz dagoena. Subdukzio eremu horretan daude Hikurangi fosa, Kermadeceko fosa eta Tongako fosa. Subdukzio eremu horretan, Pazifikoko plaka Indoaustraliar plakaren azpian subduzitzen ari da.
Kermadec-Tonga subdukzio eremuak, hegoaldean, trantsizioa egiten du eskuineranzko albo mugimenduko urratze faila batera. Faila hori Ipar Uhartearen hegoaldean dago, eta Hegoaldeko Alpeetako faila deritzo.

## Kanpo estekak

* (Ingelesez) Maps.
* Datuak: Q6393979
# Kerlaz

Kerlaz (bretainieraz Kerlaz) Bretainiako Finistère departamenduko udalerria da.

## Kanpo estekak

* Datuak: Q453605
* Multimedia: Kerlaz / Q453605
# Kerlouan

Kerlouan (bretainieraz Kerlouan) Bretainiako Finistère departamenduko udalerria da.

## Kanpo estekak

* Datuak: Q474756
* Multimedia: Kerlouan / Q474756
# Kermadec Plaka

Kermadec Plaka mikroplaka tektoniko bat da. Bere hedadura, 0,01245 estereorradianekoa da. Australiar Plakarekin lotua dago.
Ozeano Barearen mendebaldean dago, eta Kermadec uharteak eta Zelanda Berriko Ipar uhartearen mendebaldea hartzen ditu.
Kermadec Plakak, Tonga Plaka, Pazifiko Plaka eta Australiar Plaka ditu mugakide.
Beste plakekin dituen mugak, Kermadeceko fosak Kermadec uharteen ekialdeko kostaldean eta Hikurangiko fosak Ipar uhartearen ekialdeko kostaldean eratzen ditu.
Kermadec Plaka, milioi bat urteko 2,831ºko errotazio abiaduran mugitzen da, 47º 52' ipar latitudean eta 3º 12' mendebal longitudean kokatutako polo baten arabera.

## Kanpo estekak

* Datuak: Q1345056
# Kerkrade

Kerkrade (entzun) Herbehereetako Limburg probintziako herria da. 2010eko urtarrilaren 1eko erroldaren arabera, herriak 47.681 biztanle zituen.

## Ikus, gainera

* Limburg

## Kanpo estekak

* (Nederlanderaz) Udalaren webgunea.
* Datuak: Q9796
* Multimedia: Kerkrade / Q9796
# Kerli Kõiv

Kerli Kõiv, ezagunagoa Kerli artista-izenaz, (Elva, Estonia, 1987ko otsailaren 7a) estoniar abeslari eta abesti-idazlea da.
2008an bere estreinako diskoa kaleratu zuen, Love is Dead izenekoa.

## Diskografia
### Estudioko diskoak

* Love is Dead (2008)

### EPak

* Kerli (2007)
* Utopia (2013)
* Datuak: Q233944
* Multimedia: Kerli / Q233944
# Kerloasko zutarria

Kergadiouko zutarria Bretainiako Finistère departamentuko Plouarzel udalerriko lursailetan kokatzen den zutarri bat da. Harritzar honek 9,50 metroko garaiera du, honenbestez, Bretainia osoko zutarririk garaiena da (batzuek diotenez baita mundu osokoa ere).
Berez, 12 metroko garaiera zuen, baina XVIII. mendean tximista batek gainaldeko muturrean jo ta gaur egun duen garaierara txikitu zuen.

## Kanpo estekak

* Datuak: Q1920548
* Multimedia: Menhir de Kerloas / Q1920548
# Jumada al-awwal

Jumada al-awwal (arabieraz جمادى الأول) islamiar egutegiaren bostgarren hilabetea da. Izenak euskaraz "lur idorraren lehenengo hilabetea" esan nahi du.
Islamiar egutegia ilargiaren araberakoa denez, urtea eguzkiaren araberakoa den gregoriotar egutegia baino 15 egun laburragoa da. Horrexegatik jumada al-awwala ez da urtero gregoriotar egutegiko egun berean hasten. Azken urteetako jumada al-awwala data hauetan da:
| AH | Lehenengo eguna (AD) | Azken eguna (AD) |
| 1431 | 2010eko apirilaren 15 | 2010eko maitzaren 14 |
| 1432 | 2011ko apirilaren 5 | 2011ko maitzaren 3 |
| 1433 | 2012ko martxoaren 24 | 2012ko apirilaren 21 |
| 1434 | 2013ko martxoaren 13 | 2013ko apirilaren 10 |
| 1435 | 2014ko martxoaren 2 | 2014ko martxoaren 31 |
| 1436 | 2015eko otsailaren 20 | 2015eko martxoaren 20 |
| 2010 eta 2015 arteko jumada al-awwalaren datak |||

## Kanpo estekak

* Datuak: Q852002
* Multimedia: Jumada al-awwal / Q852002
# Jumanji: The Next Level

Jumanji: The Next Level 2019ko Jake Kasdan estatubatuar zinema zuzendariaren fantasia eta abenturazko film bat da. Dwayne Johnson, Kevin Hart, Jack Black, Karen Gillan, Nick Jonas, Ser'Darius Blain, Madison Iseman, Morgan Turner, Alex Wolff, Awkwafina, Danny Glover eta Danny DeVito aktoreek antzeztu zuten. 1995eko Jumanji eta 2017ko Jumanji: Welcome to the Jungle filmeen jarraipena da.

## Argumentua

Oharra: Atal honek istorio osoa edo amaiera argitzen du.
Bere lagunen ezjakinean, Spencerrek Jumanji bideo-jokoaren piezak gorde zituen, eta egun batean sistema konpontzeko lana egin zuen, bere aitonaren etxeko sotoan. Bethany, Fridge eta Martha, Spencerren lagunak, heltzen direnean, Spencer ez dagoela aurkitzen dute, jokoa martxan dagoela, eta berriz ere Jumanjin sartzea erabakitzen dute Spencer erreskatatzeko. Spencerren aitona Eddiek, eta bere lagun Milo Walkerrek zalaparta entzuten dute, eta konturatu gabe jokoak xurgatzen ditu. Bere bideo-joko-pertsonaiak maneiatzen erakutsi beharko die Eddie eta Milori nerabe taldeak, lagungarri izan daitezen Spencer aurkitzeko eta Jumanjitik berriz ere irteteko orduan.

## Aktoreak

* Dwayne Johnson: Smolder Bravestone
* Jack Black: Sheldon "Shelly" Oberon
* Kevin Hart: Franklin "Moose" Finbar
* Karen Gillan: Ruby Roundhouse
* Nick Jonas: Seaplane McDonough
* Awkwafina: Ming Fleetfoot
* Rhys Darby: Nigel Billingsley
* Ser'Darius Blain: Anthony "Fridge" Johnson
* Morgan Turner: Martha Kaply
* Alex Wolff: Spencer Gilpin
* Madison Iseman: Bethany Walker
* Danny DeVito: Eddie Gilpin
* Danny Glover: Milo Walker
* Colin Hanks: Alex Vreeke
* Massi Furlan: Renaldo
* Dania Ramirez: Bravestonen neskalagun ohia

## Erreferentziak

* ↑ (Ingelesez) «JUMANJI: THE NEXT LEVEL TRAILER BRINGS DANNY DEVITO AND DANNY GLOVER INTO THE GAME» Whereisthebuzz 2019-07-01.

## Kanpo estekak

* (Ingelesez) Jumanji: Welcome to the Jungle filmaren IMDBko fitxa irakurgai
* Datuak: Q60501923
* Multimedia: Jumanji: The Next Level / Q60501923
# Julvécourt

Julvécourt Frantziako udalerria da, Meuse departamenduan dagoena, Ekialde Handia eskualdean. 2013an 71 biztanle zituen.

## Demografia
### Biztanleria

2007an Julvécourt udalerrian erroldatutako biztanleak 71 ziren. Familiak 28 ziren, horien artean 8 pertsona bakarrekoak ziren (8 bakarrik bizi ziren gizonak), 12 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 44 etxebizitza zeuden, 31 familiaren etxebizitza nagusia ziren, 11 bigarren erresidentzia ziren eta 2 hutsik zeuden. Etxebizitza guzti hauek 44etxeak ziren. 31 etxebizitza nagusietatik 29 bere jabearen bizilekua ziren eta 2 alokairuan okupaturik zeuden; 1ek bi gela zituen, 4 etxek hiru zituzten, 11 etxek lau zituzten eta 15 etxek bost zituzten. 28 etxek euren parking plaza propioa zuten azpian. 15 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Julvécourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 8 | 80-84 | 4 |
| 0 | 75-79 | 4 |
| 4 | 70-74 | 12 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 12 | 45-49 | 8 |
| 0 | 40-44 | 4 |
| 0 | 35-39 | 4 |
| 0 | 30-34 | 0 |
| 4 | 25-29 | 0 |
| 4 | 20-24 | 0 |
| 4 | 15-19 | 0 |
| 4 | 10-14 | 4 |
| 0 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 43 ziren, horien artean 34 aktiboak ziren eta 9 inaktiboak ziren. 34 pertsona aktiboetatik 28 lanean zeuden (17 gizon eta 11 emakume) eta 6 langabezian zeuden (3 gizon eta 3 emakume). 9 pertsona inaktiboetatik 4 erretiraturik zeuden, 3 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2000. urtean Julvécourt udalerrian 5 nekazaritza-ustiategi zeuden, 845 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1410386
* Multimedia: Julvécourt / Q1410386
# Jumada al-Thani

Jumada al-Thani (arabieraz جمادى الآخر أو جمادى الثاني) islamiar egutegiaren seigarren hilabetea da. Izenak euskaraz "lur idorraren bigarren hilabetea" esan nahi du.
Islamiar egutegia ilargiaren araberakoa denez, urtea eguzkiaren araberakoa den gregoriotar egutegia baino 15 egun laburragoa da. Horrexegatik jumada al-Thania ez da urtero gregoriotar egutegiko egun berean hasten. Azken urteetako jumada al-Thania data hauetan da:
| AH | Lehenengo eguna (AD) | Azken eguna (AD) |
| 1431 | 2010eko maitzaren 15 | 2010eko ekainaren 12 |
| 1432 | 2011ko maitzaren 4 | 2011ko ekainaren 2 |
| 1433 | 2012ko apirilaren 22 | 2012ko maitzaren 21 |
| 1434 | 2013ko apirilaren 11 | 2013ko maitzaren 10 |
| 1435 | 2014ko apirilaren 1 | 2014ko apirilaren 29 |
| 1436 | 2015eko martxoaren 21 | 2015eko apirilaren 19 |
| 2010 eta 2015 arteko jumada al-Thaniaren datak |||

## Kanpo estekak

* Datuak: Q822218
* Multimedia: Jumada al-Thani / Q822218